pythainlp/thai_wikipedia_clean_20230101 huggingface dataset:
ยุน อึน-ฮเย (; เกิด 3 ตุลาคม ค.ศ. 1984) เป็นนักร้อง นักแสดง นางแบบชาวเกาหลีใต้ อดีตสมาชิกของ Baby V.O.X มีผลงานซีรีส์เช่น เจ้าหญิงวุ่นวายกับเจ้าชายเย็นชา Princess Hour , รักวุ่นวายของเจ้าชายกาแฟ (The 1st Shop of Coffee Prince), I Miss You (Missing You)
ยุนอึน-ฮเย น้องเล็กแห่งวง Baby V.O.X. เธอเป็นสมาชิกที่เข้ามาคนสุดท้ายและอายุน้อยที่สุดในวง เธอเข้ามาในวงนี้ในปี 1999 ซึ่งในขณะนั้นเธอมีอายุได้เพียง 15-16 ปีเท่านั้น โดยเข้ามาแทนสมาชิกคนเดิมคือ ลีไก และก็ได้ออกอัลบัมร่วมกับนักร้องรุ่นพี่ในวง ในอัลบัมชุด come come come baby เป็นอัลบัมแรกของอึน-ฮเย แต่เป็นอัลบัมที่ 3 ของวง Baby V.O.X. ซึ่งอัลบัมนี้ก็ได้รับความนิยมอย่างสูง
วง Baby V.O.X. ประกอบไปด้วยนักร้องสาว 5 คน ต่างสไตล์กัน คือ คิมอีจี, ชิมอึนจิน, ลีฮีจิน, คานมิยอน และ ยุนอึน-ฮเย ทั้ง 5 คนมีความสามารถทั้งร้องและเต้น ในการเข้ามาของยุนอึน-ฮเยนั้น ด้วยความน่ารักของเธอช่วยเติมเต็มให้ Baby V.O.X. สมบูรณ์ ทำให้ Baby V.O.X. เป็นวงที่มีนักร้องสาวครบทุกสไตล์ ทั้ง สาวสวย สาวเปรี้ยว สาวหวาน สาวห้าว และสาวน่ารักอย่างอึน-ฮเย และด้วยความสามารถในการร้องการเต้นของทั้ง 5 คน บวกกับเสน่ห์ในแต่ละแบบของสมาชิกแต่ละคน ผสมผสานกันได้อย่างลงตัว สมาชิกทั้ง 5 คนนี้ จึงอยู่กันมาอย่างยาวนาน และออกอัลบัมตามมาอีกหลายชุด ซึ่งทุกชุดก็ได้รับความนิยมอย่างสูง
นอกจากอึน-ฮเยจะเป็นที่รู้จักจากการเป็นหนึ่งในสมาชิกวงดังอย่าง Baby V.O.X. แล้ว เธอยังได้รับความนิยมจากรายการเกมโชว์ X-MAN ซึ่งเธอได้ไปออกบ่อยมาก นอกจากนี้เธอยังมีความสามารถในการวาดรูป ในการออกแบบเสื้อผ้า และในอัลบัมก็ยังมีเพลงที่เธอแต่งเองรวมอยู่ด้วย
Baby V.O.X. ไม่เพียงโด่งดังมากในประเทศเกาหลี แต่ยังดังไปทั่วเอเชีย เป็นวงนักร้องหญิงกลุ่มแรกๆของเกาหลีที่สร้างชื่อเสียงเป็นที่รู้จักไปทั่ว ในหลายๆประเทศ ซึ่งก็รวมถึงประเทศไทยด้วย อัลบัมของพวกเธอถูกจำหน่ายออกไปทั่วเอเชีย และได้ออกอัลบัมเป็นภาษาอังกฤษ พวกเธอไปโปรโมตอัลบัมยังประเทศต่าง ๆ และทุกที่ที่ไปก็จะมีเหล่าแฟนคลับให้การต้อนรับอย่างอบอุ่น และมากขึ้นในทุก ๆ ครั้งที่ไป และความดังของพวกเธอก็ข้ามทวีปไป ไม่ใช่แค่ในเอเชียอย่างเดียวแล้ว Baby V.O.X. ได้ก้าวไปสู่จุดที่สูงขึ้นเรื่อย ๆ
แต่แล้วในปี 2004 ก็มีข่าวที่ทำให้แฟนคลับช็อคขึ้นเมื่อ ชิมอึนจิน หนึ่งในสมาชิกของวง ตัดสินใจไม่ต่อสัญญากับทางต้นสังกัด เพื่อที่เธอจะก้าวเดินไปในเส้นทางของตัวเธอเอง ทำให้สมาชิกเหลือเพียง 4 คน และนั่นเป็นจุดเริ่มต้น ไม่นานอึน-ฮเยน้องเล็กของวง ก็ออกจากวงไปด้วย โดยเธอจะหันไปเอาดีทางงานการแสดงละครและภาพยนตร์ และหลังจากนั้น Baby V.O.X. ก็เป็นอันต้องแยกวงไป หลงเหลือไว้แต่เพียงความทรงจำ
ในช่วงที่อยู่ในวงยุนอึน-ฮเยได้เดินทางไปหลายประเทศ ในนามของ Baby V.O.X. เพื่อโปรโมตอัลบัม และหนึ่งในประเทศที่มาบ่อยก็คือประเทศไทย เนื่องจากสาว ๆ ทั้ง 5 คน ต่างก็ชอบเมืองไทย พวกเธอมาทั้ง โปรโมตอัลบัม, แสดงคอนเสิร์ต, ถ่ายมิวสิควิดีโอ, รับรางวัล, มาช่วยซึนามิ และล่าสุดอึน-ฮเยก็ได้มาที่เมืองไทยอีกครั้งเมื่อต้นเดือนพฤษภาคมที่ผ่านมา เพื่อมาถ่ายทำโฆษณา DHC แต่ครั้งนี้เธอไม่ได้มากับสมาชิกในวงแล้ว
แม้ว่าหลังจากนี้ไปเราอาจไม่มีโอกาสเห็นอึน-ฮเยในนามของ Baby V.O.X. อีก แต่เราจะได้เห็นอึน-ฮเยในฐานะของนักแสดงผู้มากความสามารถ เธอจะไล่ตามความฝันของเธอด้วยตัวของเธอเอง โดยจะมีเหล่าแฟนคลับทั้ง แฟนคลับรุ่นเก่าที่เป็นแฟน Baby V.O.X. อยู่แล้ว กับแฟนคลับรุ่นใหม่ที่ชื่นชอบผลงานการแสดงของเธอ คอยเป็นกำลังใจ อยู่เคียงข้างเธอตลอดไป
หลังจากออกจากวง Baby V.O.X. แล้ว อึน-ฮเยมามุ่งมั่นกับงานละคร เธอมีงานภาพยนตร์ 1 เรื่อง คือเรื่อง Charisma และมีงานละคร เรื่อง Goong ซึ่งเป็นละครที่ได้รับนิยมอย่างมากในเกาหลี และต่อมาก็มีละครเรื่อง Coffee Prince ซึ่งละครสองเรื่องนี้ก็ทำให้ก็ทำให้อึน-ฮเยโด่งดังและเป็นที่รู้จักไปทั่วทั้งเอเชีย ส่งให้เธอขึ้นไปเป็นนางเอกอันดับต้นๆของวงการ และละครเรื่องนี้จะถูกนำไปฉายในหลายประเทศ ซึ่งแน่นอนว่าจะทำให้เธอซึ่งเป็นที่รู้จักอยู่แล้ว โด่งดังและได้รับความนิยมมากขึ้นไปอีก เหล่าแฟนคลับของเธอที่มีอยู่มากมายในหลายประเทศ ต่างใจจดใจจ่อที่จะรอดู ยุนอึน-ฮเยในมาดใหม่ ในฐานะของนักแสดง แม้เธอจะไม่ได้อยู่ในวงดังอย่าง Baby V.O.X. แล้ว แต่ในปัจจุบันเธอก็โด่งดังจากงานละครของเธอเอง ซึ่งเป็นข้อพิสูจน์ที่ชัดเจนว่าถึงแม้จะไม่มี Baby V.O.X. แล้ว เธอก็ยังก้าวเดินไปอย่างมั่นคงบนเส้นทางความฝันของเธอ และเธอก็มีผลงานมาให้แฟนๆได้ชมกันเรื่อยๆ และถึงแม้เธอจะไม่ค่อยได้รับงานละครมากนักกระแสเธอก็ยังไม่เคยตกลงไปเลย เพราะเธอยังมีงานพรีเซ็นเตอร์และงานอีเวนต์งานโชว์ตัวเข้ามาอย่างต่อเนื่อง และเพื่อตอบโจทย์ความดังเธอยังได้เดินทางไปหลายๆประเทศในเอเชียเพื่อโชว์ตัวและแฟน ๆ ของเธอก็ยังให้การตอบรับอย่างล้นหลาม และเมื่อปี2012เธอยังได้รางวัลhallyu star{คือราง
วัลนักร้องหรือนักแสดงเกาหลีที่โด่งดังในต่างประเทศนอกเหนือจากประเทศเกาหลีอีกด้วย
บิวตีฟูลโอไฮโอ
บิวตีฟูลโอไฮโอ  เป็นเพลงประจำรัฐโอไฮโอ เนื้อเพลงแรกแต่งโดยบาลลาร์ด แมคโดแนล และได้รับการปรับปรุงโดยวงมาร์ชของมหาวิทยาลัยโอไฮโอสเตต
เนื้อเพลงแรก.
Long, long time ago
Someone I know
Had a little red canoe,
In it room for only two.
Love found its start
Then in my heart,
And like a flower grew.
สร้อย:
Drifting with the current down a moonlit stream,
While above the Heavens in their glory gleam,
And the stars on high
Twinkle in the sky,
Seeming in a paradise of love divine,
Dreaming of a pair of eyes that looked in mine.
Beautiful Ohio, in dreams again I see
Visions of what used to be
I sailed away;
Wandered afar;
Crossed the mighty restless sea;
Looked for where I ought to be.
Cities so grand, mountains above,
Led to this land I love.
Beautiful Ohio, where the golden grain
Dwarf the lovely flowers in the summer rain.
Cities rising high, silhouette the sky.
Freedom is supreme in this majestic land;
Mighty factories seem to hum in tune, so grand.
Beautiful Ohio, thy wonders are in view,
Land where my dreams all come true!
Nepenthes globosa
Nepenthes globosa มาจากภาษาละติน "globosus" แปลว่า "กลมคล้ายผลส้ม" เป็นพืชถิ่นเดียวพบได้ตามหมู่เกาะทางฝั่งทะเลอันดามันของประเทศไทย เช่นเกาะพระทองเป็นต้น มันมีบางส่วนที่คล้ายกับ "N. rafflesiana" และเหมือนกับ "N. rowanae" จาก Cape York, ออสเตรเลีย.
เป็นที่รู้จักกันดีในชื่อ"ไวกิ้ง" เนื่องมาจากลักษณะหม้อคล้ายเรือไวกิ้ง ณ ปัจจุบัน ถูกระบุให้เป็น var. หนึ่งของ Nepenthes mirabilis ชื่อว่า Nepenthes mirabilis var.globosa
เป็นไม้เลื้อยสูงประมาณ 2-6 เมตร ลำต้นกลมแดงใบเป็นรูปรี ("elliptic") ใบเรียงตัวเป็นเกลียว ("spiral") ใบหนา หม้อมีลักษณะเป็นทรงกลมหรือทรงป้าน ผนังหม้อหนา ดอกเป็นแบบช่อกระจะ ("raceme") ออกดอกช่วงเดือนมิถุนายน-กุมภาพันธ์ ผล/ฝักเป็นรูปวงรีคล้ายแคปซูลและแตกเมื่อแก่ ("Capsules")
ลี ยอง เอ
เกิร์ลเฟรนด์ 14 ใสกำลังเหมาะ
เกิร์ลเฟรนด์ 14 ใสกำลังเหมาะ  เป็นภาพยนตร์ไทย ผลงานการกำกับโดยมงคลชัย ชัยวิสุทธิ์ ออกฉายในวันที่ 22 มีนาคม ปี พ.ศ. 2545 ประเทศไทย
ไทยนครฟิล์ม (ชื่อเดิม ไทยฟิล์มโปรดักชั่น) ร่วมกับ บริษัท ซีเนแม็ก จำกัด และ บลูโดม พิกเจอร์ส เสนอภาพยนตร์เรื่อง เกิร์ลเฟรนด์ 14 ใสกำลังเหมาะ ภาพยนตร์ชีวิต-วัยรุ่น ที่จะทำให้คุณซาบซึ้งกับความหมายของคำว่า "เพื่อน" โครงเรื่องของภาพยนตร์เรื่องนี้ มาจากประสบการณ์ชีวิตของ มงคลชัย ชัยวิสุทธิ์ นักเขียนนักวิจารณ์ภาพยนตร์ นามปากกา "ตีตั๋ว" ที่เปลี่ยนบทบาทมาเป็นคนเขียนบท-ผู้กำกับ ด้วยมุมมองที่ว่า วัยรุ่นเป็นวัยที่สดใส เปี่ยมไปด้วยพลังและชีวิตชีวา โลกของวัยรุ่นเต็มไปด้วยสิ่งแปลกใหม่ ที่รอให้ค้นหาสัมผัส และแน่นอน เต็มไปด้วยความวุ่นวาย แต่น่ารัก
ขณะที่โลกของผู้ใหญ่ เต็มไปด้วยความหม่นหมอง มองเห็นแต่ภัยอันตรายรอบข้าง ไม่แปลกที่ผู้ใหญ่จะมองวัยรุ่นเป็นวัยวุ่น เป็นวัยที่ต้องจับตาดูอย่างใกล้ชิด... จนเกินไป เพราะมองโลกด้วยแง่มุมที่ต่างกัน ช่องว่างระหว่างวัย จึงเป็นปัญหาคนทุกชั่วอายุต้องเจอ เรื่องเล็กของเด็ก อย่างเช่นการใช้ชีวิตแบบสุขเสี่ยง มักเป็นเรื่องใหญ่สำหรับพ่อแม่ ขณะเดียวกัน เรื่องเล็กของพ่อแม่ อย่างเช่นเรื่องเพื่อน กลับกลายเป็นเรื่องใหญ่สำหรับเด็ก ปัญหาก็คือ ผู้ใหญ่มักละเลยธรรมชาติของความเป็นเด็ก ทั้งๆ ที่ครั้งหนึ่งในชีวิต ตนเองก็มีความรู้สึกนึกคิด เช่นเดียวกับคนที่เป็นลูกหลานในปัจจุบัน
ภาพยนตร์เรื่องนี้ เป็นเรื่องชีวิตช่วงหนึ่งของเด็กหญิงวัยใส ที่ครั้งหนึ่งในชีวิตลูกผู้หญิงต้องเคยพบเจอ มิตรภาพและความห่วงใยผูกพันที่มีให้ต่อกัน ความแตกแยกเมื่อมีหนุ่มเข้ามาแทรก น้ำตาที่มาพร้อมกับการลาจาก เมื่อต้องแยกย้ายหลังเรียนจบชั้น ม.3 การให้อภัย ความทรงจำอันดีที่มีต่อกัน
บี (ณัฐวรา หงษ์สุวรรณ), ตุ้ม (ปาริชาต แก้วกำพล), นุ้ย (ชโลธร บริราช), ติ๋ม (จีระนันท์ กิจประสาน) สี่สาววัยใสเพื่อนซี้ ทั้งหมดกำลังเรียนอยู่ในชั้น ม.3 โรงเรียนผู้หญิงล้วน มีชีวิตอย่างสนุกสนาน และน่ารักตามวัย
เด็กสาววัยใสทั้งสี่มาจากครอบครัวที่แตกต่างกัน พ่อของบี (ไพบูลย์เกียรติ เขียวแก้ว) เป็นนักเขียน เจ้าของนิยาย ขายดีเรื่อง "ความรักของพ่อนกเงือก" ที่บรรยายถึงความสำคัญของพ่อนกเงือกต่อคู่ชีวิต และลูกที่เพิ่งฟักออกจากไข่ ส่วนแม่ของบีเสียชีวิตด้วยอุบัติเหตุบนถนน ตุ้มเป็นลูกสาวของนายแพทย์ตำรวจ (ณรงค์ ลัมะกานนท์) นุ้ยอยู่กับแม่ (ริสา หงษ์หิรัญ) ที่มีอุปนิสัยห้าวพอกัน เรียกว่าลูกไม้หล่นไม่ไกลต้น ส่วนติ๋มเป็นลูกสาวของนายธนาคารใหญ่ (ศรัณยู วงศ์กระจ่าง) ที่กำลังมีปัญหาเรื่องทุจริตในสถาบันการเงิน อันจะส่งผลต่อเศรษฐกิจโดยรวมของประเทศ
วันหนึ่ง ขณะที่ทั้งสี่ไปเดินเที่ยวตามศูนย์การค้า นุ้ยถูกรปภ.จับหาว่าขโมยของ ตุ้ม ติ๋ม บีพยายามเข้าไปช่วย แต่พลาดท่ารปภ.ตัวร้าย แต่โชคยังเข้าข้าง เจ้าหน้าที่ตำรวจบุกเข้ามาจับ หัวหน้ารปภ.ตัวร้ายได้ทัน การผจญภัยครั้งนั้นส่งผลอย่างมากต่อตุ้ม จากเด็กห้าวท่าทางเหมือนทอมบอย ตุ้มเปลี่ยนแปลงตัวเองใหม่กลายเป็นสาวสวย สร้างความประหลาดใจให้กับหมู่เพื่อนๆ ตุ้มชวนเพื่อนไปเรียนกวดวิชา เตรียมตัวสอบเข้าเรียน ม.4 ทุกคนเห็นด้วย ยกเว้นบี ที่ไม่อยากเรียนสัปดาห์ละ 7 วัน และนี่คือจุดสำคัญ ที่พลิกผันความผูกพันของกลุ่มเพื่อนทั้งสี่
ที่โรงเรียนกวดวิชานี่เอง ตุ้มรู้จักกับเด็กหนุ่มวัยเดียวกันชื่อ แดง (ชาญนนท์ คล่องสุดใจ) หลังจากนั้น ความสัมพันธ์ของกลุ่มเริ่มเปลี่ยนแปลง ตุ้มทุ่มเวลาทั้งหมดให้กับแฟนหนุ่ม จนไม่เหลือสำหรับเพื่อนๆ ในกลุ่ม สร้างความน้อยเนื้อต่ำใจเป็นอย่างมากกับบี ซึ่งถือว่าสนิทกับตุ้มที่สุด... ในบรรดากลุ่มเพื่อนๆ
กลุ่มที่เหนียวแน่นมาตลอด เริ่มสำแดงความแตกร้าว ตุ้มตีจากไป ตามด้วยบีซึ่งผิดหวังกับเพื่อนสนิท ความผิดหวังทำให้บีตัดสินใจหนีความเบื่อหน่าย ด้วยการพยายามสอบชิงทุนไปเรียนต่อต่างประเทศ ซึ่งก็ทำให้เธอต้องตีจากกลุ่มกลายๆ นุ้ยก็มีปัญหาความขัดแย้งกับตุ้ม ด้วยความเข้าใจผิดของฝ่ายหลัง ตุ้มคิดว่านุ้ยคิดจะแย่งแฟนตัวเอง
เมื่อรอยร้าวในกลุ่มแผ่ขยายกว้าง จนทำท่าว่าความสัมพันธ์อันแนบแน่นมาถึงจุดอวสาน ทำให้ติ๋มที่แต่ไหนแต่ไร ไม่เคยลุกขึ้นมาพูดแสดงความต้องการของตัวเอง ไม่เคยขัดใจเพื่อน ต้องลุกขึ้นมาทำหน้าที่เป็นเสมือนกาวใจ หาทางแก้ปัญหาที่เกิดขึ้น เพื่อคงรักษาไว้ซึ่งมิตรภาพ และความรักอันบริสุทธิ์ ที่แต่ละคนเคยให้กันและกัน ความรัก การเสียสละ และการให้อภัย คือทางออกทางเดียวสำหรับพวกเธอ
เอกภพที่สังเกตได้
ตามทฤษฎีบิกแบง เอกภพที่สังเกตได้  คือขอบเขตห้วงอวกาศในกรอบทรงกลมที่มีจุดศูนย์กลางที่ผู้สังเกตการณ์ ที่มีขนาดเล็กพอที่เราจะสังเกตวัตถุต่าง ๆ ภายในได้ เช่น ระยะเวลาที่นานพอสำหรับการแพร่สัญญาณจากวัตถุ ณ เวลาใด ๆ หลังเหตุการณ์บิกแบง มีการเคลื่อนที่เท่าความเร็วแสง และเดินทางมาถึงผู้สังเกตการณ์ ณ เวลาปัจจุบัน ทุก ๆ ตำแหน่งมีเอกภพที่สังเกตได้ของจุดนั้น ๆ ซึ่งอาจพอดีหรือเหลื่อมกันกับเอกภพที่สังเกตได้จากโลก ในทางทฤษฎีเอกภพที่สังเกตได้อาจมีขนาดเล็กกว่าหรือใหญ่กว่าขนาดของเอกภพจริง
อัฟราม แกรนท์
อัฟราม แกรนท์  มีชื่อเต็มว่า อัฟราฮาม "อัฟราม" แกรนท์ (Avraham "Avram" Grant; ฮิบรู: אברהם "אברם" גרנט‎) เป็นอดีตผู้จัดการทีมเชลซี และเคยเป็นประธานฝ่ายเทคนิคของบีอีซีเทโรศาสน ในไทยพรีเมียร์ลีกช่วงสั้น ๆเกิดเมื่อวันที่ 4 พฤษภาคม ค.ศ. 1955 ที่เพตาห์ ติควา ประเทศอิสราเอล เป็น​อดีตผู้จัดการทีมชาติกานา
แกรนท์เริ่มต้นเส้นทางชีวิตในสายการเป็นผู้ฝึกสอนฟุตบอลโดยที่ไม่มีประวัติในการเป็นนักฟุตบอลอาชีพมาก่อน และเป็นโค้ชมาตั้งแต่อายุ 18 ปี และปักหลักเป็นโค้ชระดับทีมเยาวชนของฮาโปเอล เพตาห์ ติควา ทีมสโมสรเล็ก ๆ ชานกรุงเทล อาวีฟ บ้านเกิด แกรนท์ใช้เวลาพิสูจน์ตัวเองนานนับสิบปี โดยพาทีมเยาวชนของสโมสรคว้าแชมป์มาครองได้มากมายก่อนที่จะได้เลื่อนชั้นขึ้นมาคุมทีมชุดใหญ่เมื่ออายุครบ 32 ปี คือการได้คุมทีมชุดใหญ่ของฮาโปเอล เพตาห์ ติควา เมื่อสามารถพาให้กลายเป็นรองแชมป์ลีกฟุตบอลของอิสราเอลได้ถึง 3 ครั้ง จาก 4 ฤดูกาล และยังได้แชมป์ฟุตบอลถ้วยอีกถึง 2 ครั้ง ทำให้แกรนท์ได้รับฉายานามจากสื่อมวลชนในประเทศว่า "นักมายากล" (Magician)
หลังจากนั้นแกรนท์ได้เข้าไปคุมทีมมัคคาบี้ เทล อาวีฟ ทีมระดับยักษ์ใหญ่ 1 ใน 3 ทีมของอิสราเอล และสามารถนำทีมเป็นแชมป์ได้สำเร็จ และตลอดระยะเวลา 4 ปีที่อยู่กับยักษ์ใหญ่ทีมนี้แกรนท์พาทีมคว้าแชมป์ลีกได้ 2 สมัย ฟุตบอลถ้วย 1 สมัยและลีกคัพของอิสราเอลอีก 1 สมัย นับได้ว่าเป็นผู้จัดการทีมฟุตบอลที่ประสบความสำเร็จสูงสุดในช่วงกลางทศวรรษที่ 90 ของอิสราเอล
จากนั้นแกรนท์ได้ย้ายไปคุมทีมฮาโปเอล ไฮฟา แทนแต่ก็อยู่ได้ไม่นานนักเมื่อมีปัญหากับบอร์ดบริหารของสโมสรก่อนที่จะมายังมัคคาบี้ เทล อาวีฟ อีกครั้ง และบีบให้สโมสรเก่าต้องปลดผู้จัดการทีมคนเดิมออกไป แต่ผลงานตลอด 4 ปีที่อยู่ในเทล อาวีฟ ครั้งนี้ไม่ประสบความสำเร็จเอาเสียเลย ถึงขั้นโดนแฟนบอลขู่หมายเอาชีวิต
อย่างไรก็ดี แกรนท์ ลับมาเรียกชื่อเสียงของตัวเองกลับคืนมาได้อีกครั้งเมื่อกลับมาทำทีมมัคคาบี้ ไฮฟา และทำให้ทีมคว้าแชมป์ได้ 2 สมัยติดต่อกัน ก่อนจะเข้าไปทำทีมชาติอิสราเอลในปี ค.ศ. 2002 ในเวลาต่อมา ระหว่างช่วงที่คุมทีมชาติ แกรนท์ยังได้รับการยกย่องในฐานะผู้ที่นำนวัตกรรมใหม่ ๆ เข้ามาสู่วงการฟุตบอลอิสราเอล โดยเฉพาะในเรื่องของจิตวิทยาลูกหนัง แกรนท์ เคยตัดต่อคลิปวีดีโอภาพยนตร์เรื่อง "Braveheart" เพื่อปลุกใจนักฟุตบอลก่อนการแข่งขัน รวมถึงการตัดต่อเทปสัมภาษณ์แฟนบอลชาวอิสราเอลต่ความคาดหวังที่มีต่อนักเตะทีมชาติของพวกเขา
ในวงการฟุตบอลอังกฤษ.
แกรนท์เดินมาสู่ประเทศอังกฤษในปี ค.ศ. 2006 ในฐานะผู้อำนวยการสโมสรปอร์ทสมัธ หลังจากนั้นก็ได้ถูกโรมัน อบราโมวิช ประธานสโมสรเชลซี ดึงตัวมาช่วยงานในสโมสรในฐานะโค้ชผู้ช่วยของโชเซ่ มูรินโญ่ ก่อนที่จะได้รับตำแหน่งผู้จัดการทีมอย่างกะทันหันในเดือนกันยายน ค.ศ. 2007 เนื่องจากมูริญโญ่ถูกปลดออกจากตำแหน่งเนื่องจากผลงานของทีมไม่ดี และมีปัญหากับผู้บริหาร ซึ่งแกรนท์ได้นำพาทีมเป็นรองแชมป์พรีเมียร์ลีก ที่มีคะแนนห่างจากแมนเชสเตอร์ยูไนเต็ด ที่ได้แชมป์เพียง 2 คะแนนเท่านั้น เป็นรองแชมป์คาร์ลิ่ง คัพ และสามารถนำพาทีมเข้าสู่รอบชิงชนะเลิศยูฟ่าแชมเปียนส์ลีกเป็นครั้งแรกในประวัติศาสตร์ของสโมสร แม้จะได้แค่รองแชมป์ แต่ในนัดชิงชนะเลิศก็ต้องตัดสินด้วยการดวลลูกจุดโทษชี้ขาดกับแมนเชสเตอร์ยูไนเต็ด เนื่องจากในเวลา 120 นาที เสมอกัน 1-1 และหลายคนมองว่าในเกม เชลซีเล่นได้ดีกว่าเยอะโดยเฉพาะในครึ่งเวลาหลัง
24 พฤษภาคม ค.ศ. 2008 สโมสรมีมติปลดอัฟราม แกรนท์ ออกจากตำแหน่ง จนกระทั่งในวันที่ 26 พฤศจิกายน
ค.ศ. 2009 จึงได้รับแต่งตั้งให้เป็นผู้จัดการทีมปอร์ทสมัธ
เมื่อวันที่ 3 มิถุนายน ค.ศ. 2010 ได้เซ็นสัญญาเป็นผู้จัดการทีม เวสต์แฮมยูไนเต็ด เป็นเวลา 4 ปี
ราชวงศ์ฮับส์บวก
ราชวงศ์ฮับส์บวร์ก
ราชวงศ์แฮ็บส์เบิร์ก
สกุลกล้วย
สกุลกล้วย ("Musa") เป็นหนึ่งในสามสกุลของวงศ์กล้วย (Musaceae) ประกอบด้วยกล้วยและกล้าย มีมากกว่า 50 ชนิด มีการนำไปใช้งานหลากหลาย พืชสกุลนี้แม้จะเติบโตสูงเหมือนต้นไม้ แต่กล้วยและกล้ายไม่มีเนื้อไม้และที่ปรากฏให้เห็นเป็นลำต้นนั้น เป็นเพียงก้านใบที่มีขนาดใหญ่ ทำให้มันกลายเป็นพืชโตชั่วฤดูขนาดยักษ์
ใข่
ร็อคแมนซีโร่ซีรีส์
ร็อคแมนซีโร่ (ロックマンゼロ) หรือ เมก้าแมนซีโร่ (Mega Man Zero) ในเวอร์ชันต่างประเทศ เป็นซีรีส์ที่ 4 ของ ร็อคแมนซีรีส์ ดำเนินเรื่องต่อจากซีรีส์ร็อคแมนเอ็กซ์
ตามชนิดของ ไซเบอร์เอลฟ์ มีการแบ่ง ไซเบอร์เอลฟ์ เป็น 3 ชนิด หลักๆ คือ เนิร์ส ความสามารถส่วนใหญ่จะเกี่ยวกับพลังชีวิต และอาการผิดปกติ, แอนิมอล ความสามารถส่วนใหญ่จะเกี่ยวกับการต่อสู้ และ แฮกเกอร์ ความสามารถส่วนใหญ่จะช่วยเราในภารกิจต่างๆ
ฉบับมังงะ.
ร็อคแมนซีโร่ เคยออกรูปแบบมังงะในนิตยาสารรายเดือนโคโระโคโระคอมิก เมื่อเดือนมิถุนายน ปี 2003 ถึงเดือนกุมภาพันธ์ ปี 2006 วาดและเขียนเรื่องโดย ฮิเดโตะ คาจิมะ วางจำหน่ายแบบรวมเล่มถึง 3 เล่มด้วยกัน
ทั้งนี้เนื้อหาของฉบับมังงะได้ถูกปรับเปลี่ยนรูปแบบจากเนื้อหาต้นฉบับ เพื่อให้เหมาะกับผู้อ่านได้ทุกวัย โดยเนื้อหาของเรื่องเป็นแนวแก๊กตลก ซึ่งแตกต่างกับเนื้อหาจากต้นฉบับอย่างสิ้นเชิง
มฤตยู สีน้ำเงิน
เลชียงดงเนอร์
ละครชุด หรือ ซีรีส์  เป็นละครที่แบ่งเผยแพร่เป็นตอน (episode) หลายตอนต่อเนื่องกัน เช่น เป็นรายวันหรือรายสัปดาห์ ทุกตอนมีเนื้อหาต่อเนื่องกัน ทั้งมีนักแสดงและมีรูปแบบอย่างเดียวกัน
ในอเมริกาเหนือ มักเป็นละครที่แบ่งเผยแพร่เป็นตอน ๆ และอาจยืดเยื้อหลายฤดูกาล (season) โดยตั้งแต่ปลายคริสต์ทศวรรษ 1980 ละครชุดหนึ่งมักมี 20–26 ตอน มักเริ่มเผยแพร่ในฤดูใบไม้ร่วง ซึ่งกินเวลาตั้งแต่เดือนกันยายนถึงเดือนมีนาคม แล้วเผยแพร่ซ้ำในฤดูใบไม้ผลิหรือฤดูร้อน คือตั้งแต่เดือนเมษายนถึงเดือนสิงหาคม ส่วนก่อนหน้านี้ อาจมีมากถึง 30 หรือ 39 ตอน นับแต่คริสต์ทศวรรษ 2000 มาเป็นอย่างน้อย ละครชุดมักได้รับการสั่งทำหรือสนับสนุนให้ทำเพียง 10–13 ตอนเพื่อประเมินความสนใจของผู้ชม ถ้าเป็นที่สนใจ ก็จะทำเพิ่มจนถึง 20–26 ตอนตามปรกติ
ละครชุดในประเทศอินเดีย (ซึ่งเรียกในภาษาอังกฤษว่า serials) มักมีอย่างน้อย 200 ตอน แต่ละตอนยาว 20–25 นาที ส่วนตอนพิเศษ (เรียกว่า maha-episode) มักยาว 45–50 นาที
พระเจ้าสีป้อ
1 E10 m
สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 1010 ม. (10 จิกะเมตร หรือ 10 ล้าน กม.)
ความยาวน้อยกว่า 1010 เมตร
โรงเรียนบดินทรเดชา (สิงห์ สิงหเสนี) ๔
โรงเรียนบดินทรเดชา (สิงห์ สิงหเสนี) ๔ เป็นโรงเรียนในเครือบดินทรเดชาลำดับที่สี่ สังกัดสำนักงานเขตพื้นที่การศึกษามัธยมศึกษา เขต 2 ประกาศจัดตั้งอย่างเป็นทางการเมื่อวันที่ 27 มิถุนายน พ.ศ. 2538 เพื่อเป็นโรงเรียนสาขาของโรงเรียนบดินทรเดชา (สิงห์ สิงหเสนี) และรองรับนักเรียนในเขตพื้นที่กรุงเทพตะวันออกและพื้นที่ใกล้เคียง โดยการริเริ่มของคุณหญิงลักขณา แสงสนิท ผู้อำนวยการโรงเรียนบดินทรเดชา (สิงห์ สิงหเสนี) ในขณะนั้น
โรงเรียนบดินทรเดชา (สิงห์ สิงหเสนี) ๔ เป็นโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษา เขต ๒ สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในสนามกอล์ฟเพรสซิเด้นท์ คันทรีคลับ (ต่อมาเปลี่ยนชื่อเป็นสนามกอล์ฟสุวรรณภูมิ กอล์ฟแอนด์ คันทรีคลับ) เลขที่ 87 หมู่ที่ 1 แขวงลำต้อยติ่ง เขตหนองจอก กรุงเทพมหานคร มีพื้นที่ประมาณ 13 ไร่ ซึ่งได้รับบริจาคจากคุณสุรศักดิ์และคุณกอบพร ชินวงศ์วัฒนา โดยการติดต่อประสานงานของพลเอกวิโรจน์ แสงสนิท (อดีตผู้บัญชาการทหารสูงสุด) และคุณหญิงลักขณา แสงสนิท (อดีตผู้อำนวยการโรงเรียนบดินทรเดชา (สิงห์ สิงหเสนี)) ผู้ก่อตั้งและอุปการะโรงเรียน จัดการเรียนการสอนครั้งแรกเมื่อปีการศึกษา 2537 โดยใช้สถานที่ของโรงเรียนบดินทรเดชา (สิงห์ สิงหเสนี) มีนักเรียนชั้นมัธยมศึกษาปีที่ 1 จำนวน 194 คน ครู 5 คน โดยมีคุณหญิงลักขณา แสงสนิท ผู้อำนวยการโรงเรียนบดินทรเดชา (สิงห์ สิงหเสนี) ในขณะนั้นปฏิบัติหน้าที่เป็นผู้บริหารอีกหน้าที่หนึ่ง และนายสมชาย เทพแสง ปฏิบัติหน้าที่เป็นผู้ประสานงานในการบริหารโรงเรียน ต่อมากระทรวงศึกษาธิการประกาศจัดตั้งโรงเรียนเมื่อวันที่ 27 มิถุนายน พ.ศ. 2538
ในปีการศึกษา 2540 โรงเรียนจึงเปิดรับสมัครนักเรียนชั้นมัธยมศึกษาปีที่ 1 ในเขตพื้นที่บริการ ณ สถานที่ตั้งปัจจุบันเป็นรุ่นแรก โดยใช้อาคาร “เรือนน้ำใจไมตรี” ซึ่งคุณหญิงลักขณา แสงสนิท และชมรมผู้ปกครองและครูบริจาคเงินสร้าง เมื่ออาคารเรียนแบบพิเศษ 5 ชั้น (อาคาร ๑) สร้างเสร็จในภาคเรียนที่ 2 ปีการศึกษา 2540 จึงย้ายนักเรียนชั้นมัธยมศึกษาปีที่ 2 มาเรียนด้วย ส่วนนักเรียนชั้นมัธยมศึกษาปีที่ 3 ได้เรียนต่อที่โรงเรียนบดินทรเดชา (สิงห์ สิงหเสนี) จนสำเร็จการศึกษา
ปีการศึกษา 2543 มีการสร้างอนุสาวรีย์เจ้าพระยาบดินทรเดชา (สิงห์ สิงหเสนี) สร้างห้องสมุดพลเอกวิโรจน์และคุณหญิงลักขณา แสงสนิท เนื่องในโอกาศครบรอบการก่อตั้ง 6 ปี
ปีการศึกษา 2544 โรงเรียนจัดสร้างห้องประชุมนิลุบล หอประชุมและพัฒนาสิ่งแวดล้อม
ปีการศึกษา 2547 โรงเรียนได้รับงบประมาณจัดสร้างอาคารเรียน 4 ชั้น (อาคาร ๒) และได้รับอนุเคราะห์จากพลเอกวิโรจน์ และคุณหญิงลักขณา แสงสนิท สนับสนุนการจัดสร้างสนามกอล์ฟ ในโรงเรียน ทำให้เปิดสอนรายวิชากอล์ฟ เป็นหลักสูตรสถานศึกษา
ปีการศึกษา 2552 ได้รับการสนับสนุนจากคุณบุญเลิศ ชดช้อย บริจาคเงินปรับปรุงพัฒนาห้องเรียนคอมพิวเตอร์ และใช้เป็นห้องสีบค้นผ่านสื่ออิเล็กทรอนิกส์
ปีการศึกษา 2553 ได้รับการสนับสนุนจากสมาคมผู้ปกครองและครู และเครือข่ายผู้ปกครอง สร้างศาลาไทยกลางน้ำ ใช้เป็นแหล่งเรียนรู้
ปีการศึกษา 2555 พัฒนาพื้นที่ชั้นล่างของอาคาร ๒ เป็นห้องโสตทัศนศึกษาและใช้เป็นห้องประชุม รวมทั้งพัฒนาแหล่งเรียนรู้ โดยการพัฒนาพื้นที่ว่างเปล่าที่ติดทางด้านทิศใต้ของโรงเรียนเป็นศูนย์การเรียนรู้ตามแนวปรัชญาเศรษฐกิจพอเพียง ซึ่งประกอบด้วย แปลงสาธิตจำนวน 9 ไร่ เรือนเพาะเห็ด บ่อเลี้ยงปลา แปลงพืชผักสวนครัว
ปีการศึกษา 2556 ได้รับการสนับสนุนจากสมาคมผู้ปกครองและครูโรงเรียนบดินทรเดชา ๔ และเครือข่ายผู้ปกครองโรงเรียนบดินทรเดชา (สิงห์ สิงหเสนี) ๔ ทอดผ้าป่าสามัคคี สร้างห้องเรียนวิทยาศาสตร์ ห้องเรียนคณิตศาสตร์ และห้องเรียนการงานอาชีพ พร้อมทั้งจัดสร้างสนามฟุตบอลของโรงเรียน
ปีการศึกษา 2558 โรงเรียนได้รับงบประมาณจัดสร้างอาคารเรียน 4 ชั้น (อาคาร ๓) และบูรณะองค์พระพระพุทธสัมฤทธิ์ศรีบดินทรพร้อมจัดสร้างแท่นประดิษฐานแห่งใหม่ โดยได้รับความร่วมมือจากคุณหญิงลักขณา แสงสนิท ผู้ก่อตั้งโรงเรียน นายจำลอง เชยอักษร  อดีตผู้บริหารโรงเรียน นายประทีป ไชยเมือง ผู้บริหารโรงเรียนคนปัจจุบัน พร้อมทั้งทายาทสกุลสิงหเสนี คณะครูเก่าครูปัจจุบัน นักเรียนเก่านักเรียนปัจจุบัน ผู้ปกครองและผู้มีจิตศรัทธา โดยใช้งบประมาณ 300,000 บาท
ปีการศึกษา 2559 ในปีนี้โรงเรียนเปิดใช้อาคาร ๓ และย้ายห้องกิจการนักเรียนและห้องพยาบาลจากอาคาร ๒ มายังอาคาร ๓ ปรับปรุงอาคาร ๕ เป็นอาคารปฏิบัติการดนตรี และปรับปรุงติดตั้งระบบปรับอากาศหอประชุมโรงเรียน
ปีการศึกษา 2560 ด้านอาคารสถานที่มีการปรับปรุงห้องบันทึกเสียงที่เรือนน้ำใจไมตรี ติดตั้งเครื่องปรับอากาศห้องดนตรีไทย
ปีการศึกษา 2562 ได้รับการตรวจประเมินคุณภาพภายนอกรอบที่สี่จากสำนักงานรับรองคุณภาพการศึกษา (องค์กรมหาชน)
ปีการศึกษา 2563 ครบรอบการประกาศจัดตั้งโรงเรียนเป็นปีที่ 25 มีการจัดสร้างหอพระเกี้ยวเกียรติยศ จัดสร้างห้องสมุดดิจิทัล ปรับปรุงพื้นสนามลานโดม และปรับปรุงภูมิทัศน์ของโรงเรียน ในปีนี้สำนักงานรับรองคุณภาพการศึกษา (องค์กรมหาชน) ได้รับรองผลการประเมินผลการประเมินคุณภาพภายนอกรอบที่สี่ในระดับดีเยี่ยม
นอกจากนี้โรงเรียนยังได้พัฒนาบุคลากรให้มีการเพิ่มพูนความรู้ และสนับสนุนให้เข้ารับการอบรมและสัมมนาทั้งหน่วยงานภายนอกและภายในโรงเรียน การศึกษาดูงานทั้งในประเทศและต่างประเทศ ประเทศในกลุ่มสมาชิกประชาคมอาเซียน เช่น สมาพันธรัฐมาเลเซีย สาธารณรัฐอินโดนีเซีย สาธารณะรัฐสังคมนิยมเวียดนาม สาธารณรัฐประชาธิปไตยประชาชนลาว สาธารณรัฐประชาชนจีน ส่งเสริมให้ครูทุกคนใช้สื่อนวัตกรรมเทคโนโลยีตามโครงการห้องเรียนคุณภาพ สนับสนุนให้ครูได้ศึกษาต่อ และจัดทำผลงานทางวิชาการเพื่อเลื่อนวิทยฐานะ เป็นครูมืออาชีพ พัฒนาด้านการเรียนการสอน จัดทำหลักสูตรสถานศึกษา มุ่งสู่โรงเรียนมาตรฐานสากล
โรงเรียนบดินทรเดชา (สิงห์ สิงหเสนี) นนทบุรี
โรงเรียนบดินทรเดชา (สิงห์ สิงหเสนี) นนทบุรี เป็นโรงเรียนสหศึกษาประจำอำเภอบางกรวย จังหวัดนนทบุรี สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 3 บ้านวัดชลอ ตำบลวัดชลอ บนธรณีสงฆ์ของวัดกล้วย เนื้อที่ 12 ไร่ และที่ดินบริจาคของนางสง่า สิลา, นายอเนก ศิลา, นางสาวละมุล ศิลา และนายสงัด ปุกเกตุ เนื้อที่ 1 งาน 49 วา
โรงเรียนบดินทรเดชา (สิงห์ สิงหเสนี) นนทบุรี เดิมมีชื่อว่า โรงเรียนบางกรวย เปิดทำการสอนเป็นปฐมฤกษ์ในวันที่ 17 พฤษภาคม พ.ศ. 2503 โดยใช้ศาลาวัดกล้วยเป็นสถานที่เรียนชั่วคราว มีนายประสม ศิริจันทร์ ศึกษาธิการอำเภอบางกรวย รักษาการแทนครูใหญ่ และทางอำเภอบางกรวยได้ขอให้นายอบ น่วมอยู่, นายเจริญ ด้วงเอี่ยม และนายเฉลิม พบสระบัว ครูโรงเรียนวัดชลอ มาเป็นครูช่วยสอนในครั้งแรก ต่อมาวันที่ 3 มิถุนายน พ.ศ. 2503 กรมสามัญศึกษาได้แต่งตั้งให้นายสำรวม ดิษนิล ครูโรงเรียนวัดเขมาภิรตาราม มาดำรงตำแหน่งครูใหญ่คนแรกของโรงเรียน
ใน พ.ศ. 2541 กรรมการสมาคมศิษย์เก่าโรงเรียนบางกรวย สมาคมผู้ปกครองและครูโรงเรียนบางกรวย และคณะครูอาจารย์ได้ร่วมกันพิจารณาเห็นว่า ผู้ปกครองมีทัศนคติและค่านิยมในการส่งบุตรหลานให้เข้าเรียนในโรงเรียนที่มีชื่อเสียง จึงมีมติตรงกันว่าสมควรเปลี่ยนชื่อโรงเรียนเพื่อให้เป็นจุดสกัดนักเรียนจำนวนหนึ่งไม่ให้เข้าไปเรียนแออัดอยู่ในเฉพาะโรงเรียนส่วนกลาง ในวันที่ 25 มิถุนายน พ.ศ. 2542 กระทรวงศึกษาธิการได้ประกาศเปลี่ยนชื่อโรงเรียนบางกรวยเป็น โรงเรียนบดินทรเดชา (สิงห์ สิงหเสนี) นนทบุรี
โรงเรียนสาธิต มศว. ปทุมวัน
กลิ่นสีและทีแปรง
กลิ่นสีและทีแปรง  เป็นภาพยนตร์ไทย ผลงานการกำกับโดย ซานโต๊ส กลิ่นสี (ภาณุ น้อยอารีย์) หนึ่งในนักแสดงนำในสองภาคแรก ออกฉายในวันที่ 27 เมษายน ปี พ.ศ. 2539 เป็นภาพยนตร์ภาคต่อจาก กลิ่นสีและกาวแป้ง (2531) และ กลิ่นสีและกาวแป้ง 2 (2532) โดยตัวละครเป็นตัวใหม่เกือบทั้งหมด เนื้อหาไม่ได้เกี่ยวข้องกับเรื่องราวตัวละครในสองภาคแรก และมีเพียงบางตัวละครจากสองภาคแรกมาโผล่รับเชิญ เช่น ยุทธ (รับบทโดย วัชระ ปานเอี่ยม)
เป็นเรื่องราวชีวิตสนุกๆของนักศึกษา ภายในคณะจิตรกรรม มหาวิทยาลัยศิลปากร สร้างจากบทประพันธ์ ตอนต่อมา ของ พิษณุ ศุภนิมิตร ในชื่อ "กลิ่นสีและทีแปรง"
สวิชญา วาทะพุกกะณะ หรือที่คุ้นเคยในชื่อเดิม วิจิตรา ตริยะกุล (ชื่อเล่น: แนน; เกิดเมื่อวันที่ 10 พฤศจิกายน พ.ศ. 2522) เป็นนักแสดงหญิงชาวไทย
สวิชญา วาทะพุกกะณะ หรือ วิจิตรา ตริยะกุล เข้าวงการจากภาพยนตร์เรื่องเสียดาย กำกับการแสดงโดย หม่อมเจ้าชาตรีเฉลิม ยุคล โดยรับบทเป็น แป๋ม ใน พ.ศ. 2537 จากการชักชวนของวิยะดา อุมารินทร์ ผู้เป็นอาแท้ ๆ จนทำให้ วิจิตรา ตริยะกุล มีผลงานทางภาพยนตร์ ตามมาเป็นจำนวนมากได้แก่ น้ำเต้าหู้และครูระเบียบ 2 (พ.ศ. 2538), กลิ่นสีและทีแปรง (พ.ศ. 2539), ท้าฟ้าลิขิต (พ.ศ. 2540), กุมภาพันธ์ (พ.ศ. 2546), เดอะเมีย (พ.ศ. 2548) เป็นต้น นอกผลงานด้านภาพยนตร์ วิจิตรา ตริยะกุล ได้มีผลงานละครเป็นระยะ ได้แก่ แก้วตาหวานใจ (ช่อง7), หัวใจในสุญญากาศ (ช่อง7), มัจจุราชจำแลง (ช่อง7), ฉลุย (ช่อง3), วัยอลวน (ช่อง3), วัยร้ายไฮสคูล (ช่อง3) เป็นต้น นอกจากนั้นยังมีผลงานด้านพิธีกร รายการ Sign Variety ออกอากาศทางเนชั่น แชนแนล มีผลงานภาพยนตร์เรื่อง วงจรปิด รับบท หญิงสาวในลิฟท์ (พ.ศ. 2555)
นอกจากผลงานบันเทิงแล้ว ในทางการเมือง ยังเป็นผู้ที่สนใจติดตามการเมืองมาตั้งแต่เด็ก เคยผ่านการทำงานในคณะทำงานของพรรคการเมืองต่าง ๆ ในการเลือกตั้งเมื่อวันที่ 24 มีนาคม พ.ศ. 2562 ได้ลงรับสมัครรับเลือกตั้งในเขต 21 กรุงเทพมหานคร (บางนา, พระโขนง) ในสังกัดพรรครักษ์ผืนป่าประเทศไทย
ตำบลจักราช (อำเภอจักราช)
จักราช เป็นตำบลหนึ่งในอำเภอจักราช จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลจักราช และ องค์การบริหารส่วนตำบลจักราช เป็นที่ตั้งของศูนราชการอำเภอจักราช
ตำบลจักราช ประกอบด้วย หมู่บ้าน ดังนี้
พื้นที่ของตำบลจักราช อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
โคสท์ ทู โคสท์ (อัลบั้ม)
เวิร์ล ออฟ อาวเวอร์ โอน
เวิร์ลออฟอาวเวอร์โอน
ชูศักดิ์ ราษีจันทร์